จยย.เฉี่ยวชนพ่วง บนถนนเมืองกาญจน์ วัยรุ่นดับ 2 เจ็บ 2
แหล่งที่มา : มูลนิธิมินาเคิลฯ,4 วัยรุ่นเมืองกาญจน์ ควบ จยย. เฉี่ยวพ่วง 18 ล้อ ดับ 2 เจ็บอีก 2 ราย บนถนนสาย 324 กาญจนบุรี-อู่ทอง ส่วนสาเหตุที่แท้จริงอยู่ระหว่างสอบสวน ,เมื่อเวลา 22.30 น. วันที่ 15 ก.ย.60 ร.ต.อ.วิชัย ชมสุวรรณ รองสารวัตร (สอบสวน) สภ.พนมทวน จ.กาญจนบุรี ได้รับแจ้งจากศูนย์วิทยุ มูลนิธิมิราเคิลออฟไลฟ์ ประจำจังหวัดกาญจนบุรี ว่า เกิดอุบัติเหตุรถจักรยานยนต์ชนกับรถพ่วง 18 ล้อ มีผู้ได้รับบาดเจ็บและเสียชีวิต บนถนนสาย 324 กาญจนบุรี-อู่ทอง หมู่ 10 ต.ดอนตาเพชร อ.พนมทวน จ.กาญจนบุรี หลังรับแจ้งจึงรายงานให้ผู้บังคับบัญชาทราบ จากนั้นจึงรุดไปตรวจสอบ พร้อมด้วยแพทย์เวร รพ.เจ้าคุณไพบูลย์พนมทวน และมูลนิธิมิราเคิล ออฟไลฟ์ ประจำจังหวัดกาญจนบุรี,ที่เกิดเหตุพบศพ นายนายพจน์ชระ ปรุงใจ อายุ 22 ปี นอนเสียชีวิตอยู่กลางถนน สภาพศพมันสมองกระจายเต็มพื้นถนน เจ้าหน้าที่ต้องนำผ้าขาวมาปิดไว้ นอกจากนี้ยังพบรถจักรยานยนต์ทั้งหมด 4 คัน ล้มเกลื่อนอยู่กลางและริมถนน และมีผู้ได้รับบาดเจ็บเป็นชายวัยรุ่นอีกจำนวน 3 ราย เจ้าหน้าที่ได้รับนำตัวส่งโรงพยาบาลเจ้าคุณไพบูลย์,นอกจากนี้ยังพบรถพ่วง 18 ล้อ ยี่ห้ออีซูซุ สีขาว หมายเลขทะเบียนตัวแม่ 82-0321 ราชบุรี และหมายเลขทะเบียนตัวลูก 82-1095 ราชบุรี จอดอยู่ริมทาง โดยมีนายประดิษฐ์ เลี่ยมบัวป่า อายุ 34 ปี เป็นคนขับ ซึ่งขณะนี้เจ้าหน้าที่ได้เชิญตัวไปสอบปากคำที่ สภ.พนมทวน,ส่วนผู้ได้รับบาดเจ็บ 3 ราย ต่อมาเสียชีวิต 1 ราย ทราบชื่อ นายเอ (นามสมมติ) อายุ 16 ปี ส่วนผู้บาดเจ็บอีก 2 ราย ทราบชื่อ นายเอก (นามสมมติ) อายุ 16 ปี และนายรัชชานนท์ เสาร์ม่วง อายุ 20 ปี ,อย่างไรก็ตาม เจ้าหน้าที่จะได้สอบสวนหาสาเหตุของการเกิดอุบัติเหตุครั้งนี้ อย่างละเอียดอีกครั้ง เพื่อดำเนินการตามกฎหมายต่อไป.
4 วัยรุ่นเมืองกาญจน์ ควบ จยย. เฉี่ยวพ่วง 18 ล้อ ดับ 2 เจ็บอีก 2 ราย บนถนนสาย 324 กาญจนบุรี-อู่ทอง ส่วนสาเหตุที่แท้จริงอยู่ระหว่างสอบสวน 
จยย.ชนรถพ่วง,กาญจนบุรี,รถชน,วัยรุ่นเมืองกาญจน์,ข่าวทั่วไป